钦定古今图书集成/历象汇编/乾象典/第041卷 > 《八犯玉交枝》〈招宝山观月上〉元·仇远
## 钦定古今图书集成/历象汇编/乾象典/第041卷 > 《八犯玉交枝》〈招宝山观月上〉元·仇远

沧岛云连，绿瀛秋入，暮景却沉洲渚。无浪无风天地
白，听得潮生人语。擎空孤柱。翠依高阁凭虚，中流苍
碧迷烟雾。唯见广寒门外，青无重数。　不知是水是
山，不知是树，漫漫知是何处。倩谁问、凌波轻步。漫凝
睇、乘鸾秦女。想庭曲、霓裳正舞。莫须长笛吹愁去。怕
唤起鱼龙，三更喷作前山雨。